ΓΡΑΠΤΗ ΕΡΩΤΗΣΗ E-0405/03

υποβολή: Jan Dhaene (Verts/ALE) προς την Επιτροπή

(17 Φεβρουαρίου 2003)

Θέμα: Διεθνής διαγωνισμός αρχιτεκτονικής Μονοπάτια της Ευρώπη

Το 1997, η Ευρωπαϊκή Επιτροπή και η Περιοχή της Πόλης των Βρυξελλών προκήρυξαν τον Διεθνή Διαγωνισμό αρχιτεκτονικής Μονοπάτια της Ευρώπης, τον οποίο συγχρηματοδότησαν κατά 50 % εκάστη και στον οποίο αναδείχθηκε νικήτρια η εταιρεία Aukett + Art & Build. Μετά από καταγγελία ενός των συμμετεχόντων και της Επιτροπής για μη-τήρηση των κανονισμών που διέπουν τους διαγωνισμούς, όπως αναφέρονται στο άρθρο 13 της Οδηγίας 92/50/ΕΟΚ(1), στις 12 Απριλίου 2001, οι βελγικές αρχές αποφάσισαν να ακυρώσουν τον διαγωνισμό.

Οι βελγικές αρχές κατακύρωσαν την ανάθεση σύμβασης για το έργο Πλατεία Ευρωπαϊκής Ένωσης(Le soir, 24 Ιουλίου 2000), στην αρχιτεκτονική εταιρεία ODC, (για έργα ύψους 2 478 935 ευρώ). Το έργο αυτό περιλαμβανόταν στο πρόγραμμα μελετών του προαναφερθέντος διαγωνισμού.

Σκοπεύει η Επιτροπή να ζητήσει από την Πόλη των Βρυξελλών την επιστροφή του 50 % της συγχρηματοδότησης, εφόσον το βελγικό κράτος δικαίωσε την Επιτροπή (βλ. επιστολή της 19ης Φεβρουαρίου 2001 από την Ευρωπαϊκή Επιτροπή ΓΔ Εσωτερική Αγορά-Jill Michielssen, στον τρίτο νικητή)·

Η ανάθεση του έργου για την Πλατεία της Ευρωπαϊκής Ένωσης (πλ.J. Rey) στην ODC, έγινε σύμφωνα με τις διατάξεις της Οδηγίας του Συμβουλίου 92/50/ΕΟΚ της 18ης Ιουνίου 1992, σχετικά με τον συντονισμό των διαδικασιών για την ανάθεση συμβάσεων δημοσίων έργων (ειδικότερα, οσον αφορά την ελευθερία κυκλοφορίαςπηρεσιών)·

(1) ΕΕ L 209 της 24.7.1992, σελ. 1.

Απάντηση του κ. Kinnock εξ ονόματος της Επιτροπής

(21 Μαΐου 2003)

Η πρώτη ερώτηση του Αξιότιμου Μέλους του Κοινοβουλίου αφορά τον διεθνή διαγωνισμό αρχιτεκτονικής Μονοπάτια της Ευρώπης, ο οποίος αποτέλεσε αντικείμενο καταγγελίας προς την Επιτροπή. Κατόπιν εξέτασης τηςπόθεσης, η Επιτροπή απέστειλε αιτιολογημένη γνώμη στο Βασίλειο του Βελγίου στις 9 Φεβρουαρίου 2001. Στη συνέχεια, οι βελγικές αρχές αποφάσισαν να καταγγείλουν τη σύμβαση με το νικητή του διαγωνισμού και αναγνώρισαν ότι οι ισχυρισμοί της Επιτροπής ήταν βάσιμοι. Η καταγγελία τέθηκε στο αρχείο με απόφαση της Επιτροπής της 24ης Απριλίου 2002.

Από το ποσό των 150 000 ευρώ που χορήγησαν τα Ευρωπαϊκά Όργανα στον εν λόγω διαγωνισμό, 101 875 ευρώ διατέθηκαν για τις διοικητικές δαπάνες και τις δαπάνες διοικητικήςποστήριξης του διαγωνισμού και 48 125 ευρώ διατέθηκαν για τα βραβεία που απονεμήθηκαν στα καλύτερα έργα, περιλαμβανομένων των 17 500 ευρώ που χορηγήθηκαν στον νικητή. Επιστροφή μπορεί να ζητηθεί μόνο για το τελευταίο ποσό. Στην περιφέρεια Βρυξελλών πρόκειται να αποσταλεί επιστολή προκειμένου να αποσαφηνιστούν οι προθέσεις της σχετικά με το θέμα αυτό και να ζητηθεί εφόσον απαιτείται, η επιστροφή του ποσού.

Δεύτερον, το Αξιότιμο Μέλος του Κοινοβουλίου επιθυμεί να μάθει κατά πόσον οι διατάξεις της οδηγίας 92/50/ΕΟΚ του Συμβουλίου της 18ης Ιουνίου 1992 τηρήθηκαν κατά την ανάθεση άλλη σύμβασης παροχήςπηρεσιών για μελέτες σχετικά με το έργο Πλατεία Ευρωπαϊκής Ένωσης.

Η Επιτροπή βρίσκεται σε επαφή με τις βελγικές αρχές προκειμένου να εξετάσει το θέμα αυτό και ειδικότερα, να εκτιμήσει αν, στο πλαίσιο της σύμβασης αυτής έχουν τηρηθεί τα όρια που προβλέπει η οδηγία.